Provinco Banteno

Banteno () estas unu el la 31 provincoj, kiuj kune kun 2 specialaj regionoj kaj la ĉefurba distrikto Ĝakarto konsistigas Indonezion. La provinco kovras areon de 9 662 kvadrataj kilometroj kaj estas parto de la insulo Javo. Laŭ stato de la jaro 2011 Banteno havis 10 632 166 loĝantojn, kio rezultigas loĝdenson de po 909 homoj laŭ kvadrata kilometro. Laŭ tiu stato ĝi konsistis el 4 urboj, 4 distriktoj, 154 subdistriktoj kaj 1 530 vilaĝoj. Administra centro estas la urbo Serang. Alia grava urbo estas Cilegon.

La provinco Banteno en 2000 estis disigita el la provinco de okcidenta Javo. Okcidente, la Sunda Markolo disigas la provincon de la insulo Sumatro, en la oriento limas la urbo de Ĝakarto kaj la provinco de okcidenta Javo. En Pli Granda Ĝakarto estas iuj grandaj urboj, inkluzive de la urbego Tangerang. Kun pli ol 900 homoj po kvadrata kilometro Banteno estas tre dense loĝata.

La distrikto Lebako, kie Eduard Douwes Dekker en 1856 estis asistant-rezidento, situas en la provinco Banteno.

 Urboj 
 Suda Tangerang

 Eksteraj ligiloj 

 oficiala retejo 

eta|maldekstra|300ra|

Banteno